Melania Trump a votat fără mască, dar într-o rochie Gucci de 4500 de $. Reacția ei în fața jurnaliștilor.
Melania Trump, 50 de ani, a ajuns la Morton and Barbara Mandel Recreation Center din Palm Beach, Florida, pentru a vota la alegerile din SUA. Prima Doamnă nu a purtat masca de protecție, spre deosebire de toți agenții de pază, asistenții și supervizerul alegerilor. Florida a devenit statul de reședință al lui Trump la sfârșitul anului 2019, când Președintele a luat decizia de a o muta din New York. Clubul de golf Mar-a-Lago al lui Trump este situat în Palm Beach, fiind acum reședința oficială principală a cuplului.
Securitatea a fost în forță la Centrul de Recreere Morton and Barbara Mandel din Palm Beach, Florida, unde doar o singură persoană a îndrăznit să intre fără mască de protecție – în ciuda obligativității purtării ei: Prima Doamnă Melania Trump, care a contractat luna trecută Covid-19, relatează Daily Mail.Melania Trump a zâmbit și le-a făcut semn cu mâna reporterilor, spunând că are o stare "grozavă" – poate și datorită rochiei Gucci de 4.500 dolari, care a pus-o în valoare pe măsură.Donald Trump a votat cu câteva zile în urmă, însă Melania a mărturisit că a ales să voteze personal la un centru comunitar la aproximativ două mile nord de Mar-a-Lago."Este ziua alegerilor, așa că am vrut să vin aici să votez astăzi", a declarat doamna Trump unui grup mic de jurnaliști care au fost autorizați de Serviciul Secret să o vadă.Florida este unul dintre statele cheie în care Trump speră să-și mențină victoriile din 2016, alături de Carolina de Nord, Ohio, Arizona și Pennsylvania. Ultimul sondaj din apropierea zilei alegerilor a arătat că Biden a păstrat un avans foarte restrâns în șase state cheie, inclusiv Florida. Luni seara, Melania a făcut campanie pentru soțul ei în Huntersville, Carolina de Nord, unde l-a lăudat pentru sprijinul acordat armatei. De asemenea, Melania a vorbit despre pandemia de Covid, spunând că democrații folosesc strategii menite să inducă frica și să stârnească dubiile cu privire la siguranța unui vaccin. În plus, Melania Trump l-a criticat pe Biden, susținând că îi îndreaptă spre regres.